text: Bål spredte sig mens mand sov
  20 juli 2017 kl. 03.50
  53-årig mand fra Middelfart tændte bål ved p-plads i Blåvand og faldt i søvn. Brandvæsen tilkaldt.
  Lejrbål og en lur var ikke en god kombination for en 53-årig mand fra Middelfart. Han havde tændt et bål ved p-pladsen ved Blåvand Strand. Kl. 01.13 ringer en forbipasserende til vagtcentralen, fordi ilden har bredt sig.
  Fynboen var faldet i søvn, hvorefter branden havde bredt sig til et område på ca. 5 x 5 meter. Blandt andet havde ilden fanget noget beplantning i nærheden af bålet.
  - Han havde tændt bål for at koge noget vand, forklarer Henrik Sønderskov, vagtchef ved Syd- og Sønderjyllands Politi, til TV SYD.
  Inden brandvæsenet ankom til stedet, gik manden selv i gang med at slukke branden. Brandvæsenet behøvede kun at efterslukke, da det ankom.
  Den 53-årige er nu sigtet for overtrædelse af beredskabsloven, og det udløser en bøde på minimum 3000 kr.
  Mindre naturbrand i Blåvand er nu slukket. Alle på vej hjem igen. #SydvestBrand
  
  Mand fra Fyn sigtet for overtrædelse af beredskabsloven,idet han havde tændt bål på p-plads i Blåvand,hvorved der opstod brand.   #politidk
  
  